सतना वन संभाग के मुकुंदपुर वन क्षेत्र में स्थित ‘‘मांद रिजर्व’’ 643.71 हेक्टेयर में स्थपित है। इसके 100 हेक्टेयर क्षेत्र में से मुकुन्दपुर चिड़ियाघर 75 हेक्टेयर में तथा 25 हेक्टेयर में सफेद बाघ सफारी का निर्माण 2012 से शुरू किया गया था। इसी में बन रहे चिड़ियाघर में करीब 40 से ज्यादा छोटे-बड़े वन्य प्राणियों को भी रखा जाएगा। दर्शकों के घूमने के लिए दो बसें रखी गई हैं। इसके निर्माण में 54 करोड़ की लागत आई है। लगभग 40 वर्ष बाद मुकुंदपुर वन्य जीव पर्यटन केन्द्र के तौर पर विकसित हो रहा है जहां जियोलोजिकल पार्क, रेस्क्यू सेंटर, व्हाइट टाइगर सफारी और प्रजनन केंद्र आदि हैं।